CELEX: 32013R0731
Language: ro
Date: 2013-07-29 00:00:00
Title: Regulamentul de punere în aplicare (UE) nr. 731/2013 al Comisiei din 29 iulie 2013 de modificare pentru a 197-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

30.7.2013   
            
            
               RO
            
            
               Jurnalul Oficial al Uniunii Europene
            
            
               L 203/10
            
         REGULAMENTUL DE PUNERE ÎN APLICARE (UE) NR. 731/2013 AL COMISIEI
   din 29 iulie 2013
   de modificare pentru a 197-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:
   
               (1)
            
            
               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.
            
         
               (2)
            
            
               La 22 iulie 2013, Comitetul pentru sancțiuni al Consiliului de Securitate al Organizației Națiunilor Unite (CSONU) a hotărât să elimine o persoană fizică de pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice, după analizarea cererii de eliminare de pe listă prezentată de această persoană și a Raportului cuprinzător al Ombudsmanului întocmit în urma Rezoluției Consiliului de Securitate al Organizației Națiunilor Unite 1904(2009). În plus, la 19 iulie 2013, Comitetul pentru sancțiuni al Consiliului de Securitate al Organizației Națiunilor Unite a decis să modifice una dintre mențiunile de pe listă.
            
         
               (3)
            
            
               Prin urmare, anexa I la Regulamentul (CE) nr. 881/2002 ar trebui modificată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iulie 2013.
      
         
            Pentru Comisie,
         
            pentru președinte
         
         
            Șef al Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      
                  (1)
               
               
                  Se elimină următoarea mențiune de la rubrica „Persoane fizice”:
                  „Muhammad ‘Abdallah Salih Sughayr [alias (a) Muhammad’ Abdallah Salih Al-Sughayir, (b) Muhammad’ Abdallah Salih Al-Sughaier, (c) Muhammad’ Abdallah Salih Al-Sughayer, (d) Mohd Al-Saghir, (e) Muhammad Al- Sugayer, (f) Muhammad ‘Abdallah Salih Al-Sughair, (g) Muhammad ‘Abdallah Salih Al-Sugair, (h) Muhammad ‘Abdallah Salih Al-Suqayr, (i) Mohammad Abdullah S Ssughayer, (j) Abu Bakr, (k) Abu Abdullah]. Data nașterii: 20.8.1972. Locul nașterii: Al-Karawiya, Oneiza, Arabia Saudită. Pașaport nr.: E864131 (eliberat de Arabia Saudită, la 30.12.2001; a expirat la 6.11.2006). Cetățenie: saudită. Alte informații: implicat în furnizarea de fonduri, arme, recrutare și alte tipuri de asistență pentru grupul Abu Sayyaf. Data desemnării menționată la articolul 2a alineatul (4) litera (b): 9.10.2007.”
               
            
                  (2)
               
               
                  Mențiunea „Omar Mahmoud Uthman [alias (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al-Filistini, (e) Abu Umr Takfiri, (f) Abu Omar Abu Umar, (g) Abu Umar Umar, (e) Abu Ismail]. Data nașterii: (a) 30.12.1960, (b) 13.12.1960. Locul nașterii: Bethleem, Cisiordania, Teritoriile Palestiniene. Cetățenia: iordaniană. Adresă: Regatul Unit (din 1993). Alte informații: în detenție în Regatul Unit în octombrie 2002-martie 2005 și august 2005-iunie 2008. Aflat în custodia Regatului Unit din decembrie 2008 (până în martie 2009). Data desemnării menționată la articolul 2a alineatul (4) litera (b): 17.10.2001” de la rubrica „Persoane fizice” se înlocuiește cu următoarea mențiune:
                  „Omar Mahmoud Uthman [alias (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al-Filistini, (e) Abu Umr Takfiri, (f) Abu Omar Abu Umar, (g) Abu Umar Umar, (h) Abu Ismail]. Data nașterii: (a) 30.12.1960, (b) 13.12.1960. Locul nașterii: Bethleem, Cisiordania, Teritoriile Palestiniene. Cetățenia: iordaniană. Adresă: Iordania (din iulie 2013). Data desemnării menționată la articolul 2a alineatul (4) litera (b): 17.10.2001.”